section_heading: Glazbeni stil
paragraph_text: Ovaj glazbeni stil uvodi izvjesne inovacije u vokalnom i instrumentalnom smislu. Za razliku od vokala u death metalu koji su svi 'otpjevani' duboko, u niskom vokalnom registru, glasovno izražavanje kod black metala je često u visokim registrima. Prisutno je teško razumljivo vrištanje i urlanje. Struktura skladbe izbjegava standarne oblike. Gitarističke solo dionice tipične za metal rijetko su prisutne. Jasan odnos između stihova i refrena ne postoji zbog čega se pjesme sastoje od ponavljajućih i dugih dionica. Kod sviranja gitare prisutan je takozvani „tremolo picking“ kada se jedna nota svira u izrazito brzom tempu. Kod bubnjanja također je prisutno grozničavo i bjesomučno sviranje u iznimno brzom ritmu. Ovaj način sviranja bubnja na engleskom se naziva „blast beat“; također je prisutna i dupla bas pedala, naprava kojom se bas bubanj svira nogom čime se postiže još snažniji ritam. U Hrvatskoj glavni black metal bendovi su: Kult Perunov, Slavogorje, Wolfenhords, Stribog, Lost In Infinity, Pogavranjen,  Frozen Forest, Zimorog te Bethroned.